b'\n_START_ARTICLE_\nKrajinski park Ra\xc4\x8dki ribniki - Po\xc5\xbeeg\n_START_PARAGRAPH_\nKrajinski park Ra\xc4\x8dki ribniki - Po\xc5\xbeeg le\xc5\xbei v zahodnem delu Dravskega polja, skorajda tik pod Pohorjem. To je ve\xc4\x8dji kompleks strnjenega ni\xc5\xbeinskega me\xc5\xa1anega gozda, znotraj katerega se skriva ve\xc4\x8d stoje\xc4\x8dih voda. Obmo\xc4\x8dje je zavarovano od leta 1992 kot krajinski park zaradi izjemne naravne dedi\xc5\xa1\xc4\x8dine, ki jo predstavljajo najrazli\xc4\x8dnej\xc5\xa1a mokri\xc5\xa1\xc4\x8da s \xc5\xa1tevilnimi redkimi in ogro\xc5\xbeenimi \xc5\xbeivalskimi ter rastlinskimi vrstami. Krajinski park je velik 484 ha in je tako med ve\xc4\x8djimi ni\xc5\xbeinskimi parki v Sloveniji. Njegovi gozdovi merijo 343 ha, stoje\xc4\x8de vode 76 ha, ostalo pa predstavljajo mo\xc4\x8dvirni travniki.\n_START_SECTION_\nAkumulacija Po\xc5\xbeeg\n_START_PARAGRAPH_\nAkumulacija Po\xc5\xbeeg je najve\xc4\x8dja vodna povr\xc5\xa1ina v parku in je imenovana je po vasici Po\xc5\xbeeg, ki le\xc5\xbei najbli\xc5\xbeje vodi, na zahodni strani obale. Zgradili so jo v zgodnjih 60.letih 20.stoletja kot vodni zadr\xc5\xbeevalnik. Osnovna ojezeritev akumulacije meri 35 ha, maksimalna povr\xc5\xa1ina akumulacije pa 74 ha. Akumulacija je z ju\xc5\xbene in vzhodne strani obdana z visokim nasipom, na ostalih straneh pa se voda razliva v gozd.\n_START_SECTION_\nDvo\xc5\xbeivke\n_START_PARAGRAPH_\nTu se nahaja kar 60\xc2\xa0% vseh slovenskih vrst. Med najredkej\xc5\xa1imi vrstami je \xc4\x8desnovka Pelobates fuscus, ki jo najdemo le na nekaj mestih v severovzhodni Sloveniji.\n_START_SECTION_\nGrad Ra\xc4\x8de\n_START_PARAGRAPH_\nGrad Ra\xc4\x8de je bil zgrajen leta 1530. Prvotni lastnik Gregor Regal ge je poimenoval Kranichsfeld, kar pomeni \xc5\xbeerjavovo polje. Ta ptica je upodobljena tudi v njegovem grbu.'